બોટાદ જિલ્લાના ગઢડા પાસે આવેલા માંડવધાર ગામમાં રહેતી 22 વર્ષની યુવતીને બુધવારે રાતના સમયે સારવાર માટે વી એસ હોસ્પિટલમાં લાવવામાં આવી હતી. અને જેમાં તેણે પોલીસને આપેલા સ્ટેટમેન્ટમાં જણાવ્યુ હતુ બુધવારે સવારે 10 વાગે તે બીએડ કોલેજમાં બોટાદ જઇ રહી હતી ત્યારે રસ્તામાં કોઇ વાહન પર ચારથી પાંચ અજાણ્યા શખ્સો આવ્યા હતા. અને તેમણે તેનું અપહરણ કરીને તેના માથાના વાળ ચામડી સાથે કાઢી નાખી હતી અને કાન તેમજ હાથના આંગળા પણ કાપી નાખ્યા હતા. ત્યારબાદ તેને બપોરના સમયે રસ્તા પર ફેંકીને નાસી ગયા હતા. આ સ્ટેટમેન્ટ બાદ પોલીસથી માંડી ગૃહ વિભાગના અધિકારીઓ પણ ચોંકી ઉઠ્યા હતા.